CELEX: 51997PC0306
Language: fi
Date: 1997-06-24
Title: Muutettu ehdotus neuvoston asetukseksi (EY) liiallisia alijäämiä koskevan menettelyn täytäntöönpanon nopeuttamisesta ja selventämisestä

Avis juridique important

|

51997PC0306

Muutettu ehdotus neuvoston asetukseksi (EY) liiallisia alijäämiä koskevan menettelyn täytäntöönpanon nopeuttamisesta ja selventämisestä  /* KOM/97/0306 lopull. - CNS 96/0248 */  

Virallinen lehti nro C 248 , 14/08/1997 s. 0019

Muutettu ehdotus neuvoston asetukseksi liiallisia alijäämiä koskevan menettelyn täytäntöönpanon nopeuttamisesta ja selventämisestä (1) (97/C 248/06) KOM(97) 306 lopull. - 96/0248(CNS) (Komission esittämä 25 päivänä kesäkuuta 1997 EY:n perustamissopimuksen 189 a artiklan 2 kohdan nojalla)Komissio on ottanut huomioon Euroopan parlamentin ehdottamat tarkistukset asiakirjaan 6931/2/97-C4-0182/97-96/0248(CNS) ja hyväksynyt seuraavat tarkistukset:- Johdanto-osan 3 kappale kuuluu nyt seuraavasti:"(3) Eurooppa-neuvoston 17, kesäkuuta 1997 antamassa päätöslauselmassa Eurooppa-neuvosto on perustamissopimuksen d artiklan mukaisesti antanut tiukat poliittiset suuntaviivat vakaus- ja kasvusopimuksen määräysten täytäntöönpanemiseksi tiukasti ja täsmällisesti ajallaan,"- Johdanto-osan 7 kappale kuuluu nyt seuraavasti:"(7) kaikki jäsenvaltiot sitoutuvat julkiselle taloudelle asetettuun keskipitkän aikavälin tavoitteeseen lähes tasapainoisesta tai ylijäämäisestä rahoitusasemasta, mikä edistää osaltaan asianmukaisten edellytysten varmistamista hintavakaudelle ja kestävälle kasvulle, joka johtaa työpaikkojen luomiseen kaikissa jäsenvaltioissa, sekä antaa jäsenvaltioille mahdollisuuden reagoida normaaleihin suhdannevaihteluihin ja pitää julkisyhteisöjen alijäämän viitearvon rajoissa eli alijäämä ei saa ylittää kolmea prosenttia bruttokansantuotteesta,"- 12 artiklan 2 kohta kuuluu nyt seuraavasti:"2. Jokaisena seuraavana vuonna siihen asti, kunnes päätös liiallisen alijäämän olemassaolosta on kumottu, neuvosto arvioi, onko kyseinen osallistuva jäsenvaltio toteuttanut tuloksellisia toimia neuvoston 104 c artiklan 9 kohdan mukaisesti esittämien vaatimusten johdosta. Tässä vuosiarvioinnissa neuvosto päättää 104 c artiklan 11 kohdan mukaisesti, ja tämän rajoittamatta tämän asetuksen 13 artiklaa, seuraamusten tehostamisesta, jollei kyseinen osallistuva jäsenvaltio ole toiminut neuvoston vaatimusten mukaisesti. Jos päätetään vaatia lisätalletus, sen määrä on yksi kymmenesosa prosentteina bruttokansantuotteesta ilmaistun edellisen vuoden alijäämän osuuden ja 3 prosentin viitearvon (bruttokansantuottesta) välisestä erosta."(1) EYVL N:o C 130, 26.4.1997, s. 12.